কলকাতায় অপরাধ দমনে সতর্ক লালবাজার, গুরুত্বপূর্ণ জায়গায় বসছে আরও CCTV

কলকাতা: কলকাতায় অপরাধ দমনে (Kolkata  Crime Prevention) সতর্ক লালবাজার (Lalbazar)। শহরের বিভিন্ন গুরুত্বপূর্ণ জায়গায় CCTV ক্যামেরা স্থাপন জোর। প্রায় ১০,০০০ এর কাছাকাছি ক্যামেরা শহরে চলতি বছরেই লাগানো হবে।

ইতিমধ্যেই ৬ হাজার ক্যামেরা (CC Camera) লাগানোর কাজ চলছে। আরও ৪৪০০ টি ক্যামেরা লাগানোর সিদ্ধান্ত কলকাতা পুলিশের। শহরের বিভিন্ন গুরুত্বপূর্ণ জায়গায় রাত্রিকালীন অপরাধ দমনে বিশেষ ক্যামেরা, এমনটাই খবর লালবাজার সূত্রে।

যেকোনও ধরনের অপ্রীতিকর ঘটনা এড়াতে অতি সক্রিয় লালবাজার।

সামনেই রয়েছে রামনবমী। কোন রাস্তা দিয়ে শোভাযাত্রা যাবে, সেই রাস্তায় সিসি ক্যামেরা চালু আছে কিনা তা নিয়ে সংশ্লিষ্ট থানাগুলির কাছে রিপোর্ট চেয়ে পাঠিয়েছে লালবাজার। শোভাযাত্রা যাওয়ার রাস্তায় আরও সিসি ক্যামেরার প্রয়োজন আছে কিনা, তাও জানতে চাওয়া হয়।

আরও পড়ুন:ভুয়ো ওবিসি শংসাপত্র বিতর্কে নবান্নের কড়া পদক্ষেপ!

পাশাপাশি রামনবমী উপলক্ষে কোনও শোভাযাত্রা বের হলে তার ভিডিয়োগ্রাফি দিতে নির্দেশ করতে নির্দেশ দেওয়া হয়েছে। স্পর্শকাতর এলাকাগুলিতে বেশ পরিমাণে ক্যামেরার নজরদারি চালাতে বলা হয়েছে। যেমন সমস্ত পুলিশ কর্তা রামনবমীর দিন ডিউটিতে থাকবেন তাঁদের বডি ক্যামেরা ব্যবহার করতে বলা হয়েছে। যাতে কোথাও কিছু ঘটনা ঘটলে পুরো সমস্ত টাই নজরবন্দি করা যায়। আগামী ৬ এপ্রিল। তার কথা চিন্তা করে সতর্ক লালবাজার।

ইতিমধ্যেই পার্ক সার্কাসের একটি অনুষ্ঠানে গিয়ে কলকাতার পুলিশ কমিশনার মনোজ বর্মা জানিয়েছিলেন, রামনবমী নিয়ে একাধিক বৈঠক করেছেন। প্রয়োজনীয় সব রকম ব্যবস্থা গ্রহণ করা হচ্ছে।

দেখুন অন্য খবর: